เป็นร้านอยู่ใจกลางเมืองอ่างทองเลย ส่วนตัวคิดว่าเป็นร้านที่น่าจะได้รับการตอบรับค่อนข้างดีสำหรับลูกค้าในแถบนี้

มีที่จอดรถหน้าร้าน ซึ่งมีการปล่อยไอน้ำออกมาเพื่อให้อากาศในบริเวณทางเข้ารู้สึกเย็น

ภายในตกแต่งได้สวยงาม น่านั่ง บรรยากาศสบายๆ 

สำหรับรายการอาหาร วันนี้ สั่งปลากระพงทอดแบบชิ้น ต้มแซ่บกระดูกอ่อน และยำผักบุ้งกรอบ 

ที่รู้สึกชอบที่สุด คือต้มแซ่บกระดูกอ่อน รสชาติจัดจ้านมากๆ เผ็ด เข้มข้น ดีมาก

ส่วนปลากระพงทอดแบบชิ้น ค่อนข้างจะนิ่ม ดูไม่กรอบได้ใจ อาจต้องเปลี่ยนไปสั่งแบบตัว แทนน่าจะดีกว่า

สำหรับยำผักบุ้งกรอบ อร่อย ใช้ได้เลย แต่กินแทบไม่ไหวแล้ว

อาหารทุกๆจาน ค่อนข้างเยอะ อาจต้องยั้งใจซักนิดเวลาสั่ง 5555

โดยรวม ถือว่าอยู่ในเกณฑ์ดีมาก ชอบครับ เอาไว้จะหาโอกาสไปเยือนอีก